કાર્પેટમાં તમને કલર અને ટેક્સ્ચરમાં ઘણી વરાઇટીઓ જોવા મળશે જેમ કે જાળીઓ, ફ્લાવર, જ્યોમેટ્રિકલ ડિઝાઇન, ઍબ્સ્ટ્રૅક્ટ ડિઝાઇન, પાનની ડિઝાઇન, એકસાથે ઘણાબધા ચોરસ કે સર્કલ કરેલી ડિઝાઇન, ડૉટ્સની ડિઝાઇન, રૉયલ ડિઝાઇન્સ એટલે રાજામહારાજાઓના સમયે ગાલીચાઓમાં જે ડિઝાઇન આવતી હતી એવી ડિઝાઇન. આ બધામાં અત્યારે જ્યોમેટ્રિકલ ડિઝાઇન અને રૉયલ ડિઝાઇન ટ્રેન્ડમાં છે. કાર્પેટમાં બધાથી હટકે લુક આપતી હોય તો એ છે સ્ટોન પૅટર્ન કાર્પેટ. આ કાર્પેટ તમને સમુદ્રમાં ચાલતા હોય એવી ફીલ કરાવે છે. આ સિવાય બાળકોના રૂમ માટે પણ કાર્પેટમાં ઘણી વરાઇટી છે જેમાં કાટૂર્ન પ્રિન્ટ, પ્રાણીઓની ડિઝાઇન, સ્પોર્ટ્સને રિલેટેડ ડિઝાઇનો જોવા મળે છે. કેટલીક ડિઝાઇનમાં તમને ગેમ્સ પણ જોવા મળે છે જેમાં બાળકો રમી શકે. કાર્પેટમાં સિંગલ કલરથી લઈને કલર-કૉમ્બિનેશનમાં ભરપૂર વરાઇટીઓ જોવા મળે છે. રેડ, બ્રાઉન, ક્રીમ, ઑરેન્જ, પર્પલ વગેરે કલર જોવા મળે છે. એ સાથે એક કાર્પેટમાં એકસાથે ઘણા કલર પણ મિક્સ-મૅચ હોય છે. કાર્પેટના શેપમાં પણ ઘણી વરાઇટીઓ જોવા મળે છે. પહેલાં કાર્પેટ ચોરસ કે લંબચોરસ અને બહુ-બહુ તો રાઉન્ડ શેપની જ મળતી હતી, પણ હવે તમને કાર્પેટમાં વિવિધ શેપ જોવા મળે છે. તમને તમારા ઘર માટે જે શેપ જોઈએ એ શેપ મળે છે. જેમ કે બટરફ્લાય શેપ, વિવિધ પઝલ ગેમના શેપની ડિઝાઇન, ભાલુનો શેપ, કોઈ પણ એક ડિઝાઇનના કટિંગ શેપની વગેરે વિવિધ શેપની કાપેર્ટ ઘરના ઇન્ટીરિયરમાં એક અનેરો લુક આપે છે.